b'\n_START_ARTICLE_\nMegatiede\n_START_SECTION_\nHistoria\n_START_PARAGRAPH_\nToinen maailmansota toi tieteeseen suuret valtioiden rahoittamat tutkimushankkeet ja -laitokset. N\xc3\xa4ist\xc3\xa4, usein sotilaallisista, hankkeista tunnetuin oli Yhdysvaltain Manhattan-projekti, jonka tuloksena syntyi ydinase. Rakennetuissa tutkimuslaitoksissa ty\xc3\xb6skenteli tuhansia tieteilij\xc3\xb6it\xc3\xa4 ja insin\xc3\xb6\xc3\xb6rej\xc3\xa4 ja valtioista tuli tieteilij\xc3\xb6iden ensisijainen tukija. Aiemmin keskeinen mesenaattien rahoittama sek\xc3\xa4 omakustanteinen tieteen tekeminen j\xc3\xa4i suhteellisesti volyymiltaan marginaaliseksi.\n_START_SECTION_\nKansainv\xc3\xa4linen Megatiedefoorumi\n_START_PARAGRAPH_\nKansainv\xc3\xa4linen Megatiedefoorumi (engl. Megascience Forum) perustettiin 1992 antamaan konsultaatiota virkamiehille suurten tiedeprojektien politiikasta. Megatiedefoorumiin kuuluu OECD-maita ja Euroopan komissio.'